b'\n_START_ARTICLE_\nC\xc3\xa0mera\n_START_PARAGRAPH_\nC\xc3\xa0mera \xc3\xa9s el nom gen\xc3\xa8ric de diversos sistemes o aparells per a capturar imatges fixes o en moviment. El seu nom prov\xc3\xa9 del llat\xc3\xad camera que significa "habitaci\xc3\xb3" o "cambra".\n_START_SECTION_\nFotografia\n_START_PARAGRAPH_\nEl primer antecedent de la c\xc3\xa0mera fotogr\xc3\xa0fica \xc3\xa9s la c\xc3\xa0mera fosca o cabra fosca, datada aproximadament al segle VI dC. \xc3\x89s un instrument \xc3\xb2ptic que permet obtenir la projecci\xc3\xb3 d\'una imatge sobre la superf\xc3\xadcie interna de la cambra, a partir d\'un orifici situat a l\'altre extrem de la cambra on incideix la llum. La seva primera utilitat va ser com a pauta de dibuix, ja que la imatge obtinguda estava invertida i era borrosa._NEWLINE_La fotografia m\xc3\xa9s antiga que es conserva la situem l\'any 1826, obtinguda pel franc\xc3\xa9s Nic\xc3\xa9phore Niepce amb una c\xc3\xa0mera obscura i un suport sensible._NEWLINE_Tretze anys m\xc3\xa9s tard, l\'any 1839, va ser quan Louis Daguerre va publicar el seu proc\xc3\xa9s per a l\'obtenci\xc3\xb3 de fotografies, basat en la plata. Aquest procediment \xc3\xa9s l\'antecedent de l\'actual fotografia instant\xc3\xa0nia polaroid._NEWLINE_Les c\xc3\xa0meres fotogr\xc3\xa0fiques han anat evolucionant quant a qualitat i mida. Per\xc3\xb2 el gran canvi va esdevenir entre els 70 i 80, amb l\'aparici\xc3\xb3 de c\xc3\xa0meres petites, m\xc3\xa9s sofisticades i m\xc3\xa9s sensibles, capaces de prendre instant\xc3\xa0nies en qualsevol lloc. _NEWLINE_L\'\xc3\xbaltima evoluci\xc3\xb3 m\xc3\xa9s significativa va ser el CCD inventat el 1969 per Willard Boyle i George Smith. Un dispositiu per emmagatzemar imatges gr\xc3\xa0cies a les milers de c\xc3\xa8l\xc2\xb7lules fotosensibles que generen electricitat, proporcional a la llum rebuda. Cada c\xc3\xa8l\xc2\xb7lula t\xc3\xa9 un filtre sensible per les tonalitats RGB._NEWLINE_Poc temps despr\xc3\xa9s, apareix la primera C\xc3\xa0mera digital que incorpora aquesta tecnologia com a sistema per a capturar imatges. En general, qualsevol c\xc3\xa0mera digital mira de capturar les imatges, emmagatzemar-les en la mem\xc3\xb2ria interna o targeta externa. En termes t\xc3\xa8cnics, transforma els impulsos lluminosos en bits, de manera que es puguin transmetre a l\'ordinador el qual s\'encarregar\xc3\xa0 de descarregar-los o desxifrar-los.\n_START_SECTION_\nActualitat\n_START_PARAGRAPH_\nAvui en dia, les tecnologies aplicades a les c\xc3\xa0meres s\xc3\xb3n molt diverses, tant en l\'obtenci\xc3\xb3 d\'imatge com en la forma de transmetre-les. S\xc3\xb3n un clar exemple d\'aix\xc3\xb2 la C\xc3\xa0mera infraroja o C\xc3\xa0mera t\xc3\xa8rmica, capaces de detectar l\'espectre electromagn\xc3\xa8tic infraroig proper. Origin\xc3\xa0riament aquest tipus de c\xc3\xa0meres estaven destinades pel servei militar._NEWLINE_Una altra varietat \xc3\xa9s la C\xc3\xa0mera de red o webcam, capa\xc3\xa7 d\'adquirir imatges en temps real i enviar-les a trav\xc3\xa9s de xarxes IP._NEWLINE_Tamb\xc3\xa9 existeixen altres tipus anomenades c\xc3\xa0meres intel\xc2\xb7ligents, destinada a la visi\xc3\xb3 artificial. S\xc3\xb3n capaces de processar i tractar imatges sense necessitat de CPU externa. Incl\xc3\xbas c\xc3\xa0meres de modelat "fict\xc3\xadcies" per visualitzar models en 3D creades per ordinador. _NEWLINE_Per \xc3\xbaltim, trobem un altre tipus de c\xc3\xa0meres anomenades c\xc3\xa0meres estereosc\xc3\xb2piques. Aquestes prenen imatges en 3D fent servir dos objectius, que simulen la visi\xc3\xb3 humana; \xc3\xa9s a dir, com m\xc3\xa9s a prop estigui l\'objecte a captar, m\xc3\xa9s junts es trobaran aquests dos objectius.'